ત્યારે મહારાજે કેસરીસિંઘને કહ્યું જે, ‘રઘુવીરજીને બોલાવો.’ ત્યારે તેણે ગંગાજળિયા પાસે જઈને રઘુવીરજી મહારાજને કહ્યું જે, “તમને મહારાજ બોલાવે છે.” ત્યારે તેમણે કહ્યું જે, “શુ કામ છે ?” ત્યારે કેસરીસિંઘે કહ્યું જે, “અયોધ્યાપ્રસાદજી મહારાજને કોઈ મંદિરનું કહેતા હતા એ કામ હશે.” ત્યારે રઘુવીરજી મહારાજ પોતાના ઘરના માણસનાં ને પોતાનાં ઘરેણાં લઈને મહારાજ પાસે આવ્યા ને પગે લાગીને મહારાજ પાસે મૂક્ં. ત્યારે ઘરેણાં ખખડયા ત્યારે મહારાજે હરજીઠક્કરને પુછ્યું જે, “શું ખખડ્યું ?” ત્યારે હરજીઠક્કરે લૂગડું છોડીને કીધું જે, “આ તો રઘુવીરજી મહારાજનાં ને એમના (ઘરના) માણસનાં ઘરેણાં છે.” ત્યારે મહારાજે હરજીઠક્કરને પૂછ્યું જે, “આ કેટલાનાં ઘરેણાં હશે ? ને આ ઘરેણાં મૂકીને૨ રૂપિયા લેવા છે, તે કેટલા આવશે ?” એટલે હરજી ઠક્કરે કહ્યું જે “ચારસે પાંસચેના હશે. ”